Aftaledokument mellem grundejer og grundejerforeningen Gyldenstens Vænge Nord, vedrørende opførsel og vedligeholdelse af carport

Ved ansøgning til etablering af plads til carport på fælles parkeringsareal, er proceduren følgende:
· Grundejer ansøger bestyrelsen om placering af carport på fællesparkering.
· Bestyrelsen anviser en plads umiddelbart foran/tættest muligt på egen matrikel.  
· Carporten er med eget nummer.
· Grundejer entrerer selv med leverandør.
· Det anbefales at kontakte eget forsikringsselskab, for at høre hvordan man er dækket. 

Opførelse af carport, kravsspecifikation:
Leverandør af carport er Dansk Carport System DCS a/s Tlf. 87254916, samme leverandør som renovationshuse

· Enkelt carport med buet tag, udført i varmgalvaniserede stålprofiler.
· Bredde: Fra vandrende til vandrende 3100 mm Længde 6000 mm
· Carport opføres på 4 stk. hjørnesøjler. Søjle dimension:  90x90 mm. 
· Søjler nedstøbes til frostfri dybde.
· Tagrender og integreret bladfang, samt 2 stk. nedløbsrør, der føres til terræn.
· Placering af tagnedløb ud mod vej.
· Spær dimensioner: 50x80 mm. Max. Spær afstand 900 mm.
· Tagplader i 10 mm polycarbonat plader. Farve opal 
· Stolpemål op til rem 2000mm. 
· Placering på arealet bestemmes af administrator/bestyrelsen 
· Forkanten af taget på carporten målt lodret ned på jorden skal stå med en afstand fra fortovskant på 1500mm. 
· Belægning er skærver som øvrige belægning på parkeringsarealet.

Ansvar. 
· Ejer af carport er grundejer, så ejeren har i alle henseender ansvaret for sikkerhed og vedligeholdelse af carport.
· Ejer registrerer carporten i BBR-registeret.
· Ejer skal holde området frit og rent i og omkring carporten så vandafløb frit kan løbe.
· Carporten må ikke bruges til opbevaring af affald.
· Der må ikke henstilles køretøjer over 3500kg. Trailere over 750kg. Heste- og bådtrailere samt campingvogne. 
· I tilfælde af at der under etableringen stødes på uforudsete problemer på grund af forhold i jorden, og dette medfører en øget udgift til etableringen, må grundejeren selv afholde denne ekstra udgift.
·  Ejer er forpligtiget til at følge bestyrelsens anvisninger i dette aftaledokument.
· Bestyrelsen opbevarer kopi af aftalen i lukket dokument, så fremtidige bestyrelser kan hente dem.

Fraflytning.
· Sælger har ret til at overgive/sælge sin carport til ny ejer som hæfter på samme vilkår som tidligere ejer. Ejer orienterer bestyrelsen.
· Ønsker ny ejer ikke at overtage carport er det sælger der hæfter for nedtagning af carport. Carport skal være nedtaget og arealet skal være genetableret senest en måned efter fraflytning af bolig.

Ansøger tilkendegiver med sin underskrift at være indforstået med ovenstående.

